21/02/2020 | Administración LocalMunicipal
San Sadurniño
Aprobación do selo electrónico de órgano e regulación de actuacións administrativas automatizadas no Concello de San Sadurniño

ASUNTO: APROBACIÓN DO SELO ELECTRÓNICO DE ÓRGANO E REGULACIÓN DE ACTUACIÓNS ADMINISTRATIVAS AUTOMATIZADAS NO CONCELLO DE SAN SADURNIÑO. Mediante resolución da Alcaldía de data 13 de febreiro de 2020, en relación á aprobación do selo elctrónico de órgano e regulación de actuacións administrativas automatizadas no Concello de San Sadurniño, apróbase o seguinte: PRIMEIRO.- Aprobar as seguintes actuacións administrativas automatizadas do Concello de San Sadurniño: - De carácter xeral: todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de San Sadurniño ou á súa sede electrónica. - De carácter específico: Expedición de certificados e de volantes de empadroamento. SEGUNDO.- Os órganos competentes en relación coas actuacións administrativas automatizadas, no exercicio da función de fe pública administrativa, son os seguintes: - Para a definición das especificacións ou detalle do procedemento de creación e emisión do certificado: Secretaría da Corporación. - Para o deseño informático, programación e mantemento e auditoría do sistema de información e do código fonte: A Xerencia de Informática da Deputación de A Coruña. - Para a supervisión e control de calidade: Secretaría da Corporación. TERCEIRO.- Crease o selo electrónico de Órgano do Concello de San Sadurniño coa seguinte denominación: SELO DE ORGANO DO CONCELLO DE SAN SADURNIÑO. A responsabilidade da utilización a efectos de impugnación corresponde ao Concello de San Sadurniño. As características do certificado e a verificación de documentos asinados con selo de órgano poderase realizar na sedeelectrónica do Concello de San Sadurniño. O selo electrónico de Órgano do Concello de San Sadurniño poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de San Sadurniño. CUARTO.- A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da lei 39/2015, do 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDeEC/SIGEM). 5. Ostentarán permisos de Selado Electrónico unicamente os empregados públicos que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve terceiro.7. O código electrónico de verificación (CVD) permitirá comprobar a autenticidade dos documentos xerados electrónica e automaticamente nos procedementos automatizados.8. Os expedientes administrativos e documentos xerados polas citadas aplicación almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.10. Os expedientes de tramitación automática arquivaranse no xestor documental TEDeC SIGEM, asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015, do 1 de outubro, de procedemento administrativo común das administracións públicas. QUINTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre. SEXTO.- Esta resolución producirá efectos dende a súa publicación no BOP da Coruña. Igualmente publicarase na sede electrónica do Concello de San Sadurniño a efectos de xeral coñecemento de acordo co artigo 45.1. a) da Lei 39/2015.”. San Sadurniño, 17 de febreiro de 2020. O Alcalde, Secundino García Casal.